Žaloba podaná 13. decembra 2024 – +pharma arzneimittel/EUIPO – PlusQuam Pharma (PlusQuam +PHARMA)
(vec T-645/24)
Jazyk, v ktorom bola podaná žaloba: nemčina
Účastníci konania
Žalobkyňa: +pharma arzneimittel GmbH (Graz, Rakúsko) (v zastúpení: L. Wiltschek a D. Plasser, Rechtsanwälte)
Žalovaný: Úrad Európskej únie pre duševné vlastníctvo (EUIPO)
Ďalší účastník konania pred odvolacím senátom: PlusQuam Pharma, SL (Badajoz, Španielsko)
Údaje týkajúce sa konania pred EUIPO
Prihlasovateľ spornej ochrannej známky: ďalší účastník konania pred odvolacím senátom.
Dotknutá sporná ochranná známka: prihláška slovnej ochrannej známky Európskej únie PlusQuam +PHARMA – prihláška č. 18 730 938.
Konanie pred EUIPO: námietkové konanie.
Napadnuté rozhodnutie: rozhodnutie druhého odvolacieho senátu EUIPO zo 7. novembra 2024 vo veci R 1217/2024-2.
Návrhy
Žalobkyňa navrhuje, aby Všeobecný súd:
zmenil napadnuté rozhodnutie tak, aby sa námietke proti prihláške ochrannej známky Európskej únie č. 18 730 938 PlusQuam +PHARMA vyhovelo  v celom rozsahu; subsidiárne napadnuté rozhodnutie zrušil,
uložil EUIPO nahradiť trovy konania pred Všeobecným súdom a pred odvolacím senátom,
uložil ďalšiemu účastníkovi konania povinnosť nahradiť trovy konania vzniknuté v konaní pred námietkovým oddelením.
Uvádzané žalobné dôvody
Porušenie článku 8 ods. 1 písm. b) nariadenia Európskeho parlamentu a Rady (EÚ)  2017/1001,
porušenie článku 8 ods. 5 nariadenia Európskeho parlamentu a Rady (EÚ)  2017/1001.
____________